
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ
2022-жылдын «19» августу

  № 128   
                      Бишкек шаары

Бажы бирлигинин комиссиясынын 2011-жылдын 23-сентябрындагы 
№ 810 чечиминин тиркемесине өзгөртүүлөрдү киргизүү жөнүндө 

Евразия экономикалык бирлиги жөнүндө 2014-жылдын 29-майындагы Келишимдин 58-беренесинин 1-пунктуна жана Жогорку Евразия экономикалык кеңешинин 2014-жылдын 23-декабрындагы 
№ 98 чечими менен бекитилген Евразия экономикалык комиссиясынын Иш регламентине №1-тиркеменин 45-пунктуна ылайык Евразия экономикалык комиссиясынын Кеңеши чечти:

1. Бажы бирлигинин комиссиясынын 2011-жылдын 
23-сентябрындагы № 810 «Ветеринардык контролго (көзөмөлгө) жаткан товарлардын бирдиктүү тизмегине киргизилген товарларга карата ветеринардык чараларды колдонууну алып салуу жөнүндө» чечиминин тиркемесине төмөнкүдөй өзгөртүүлөр киргизилсин:

а) «29-топтогу» коду бар позициядагы экинчи графада «бирикменин» деген сөз «бирикменин**» деген сөз менен алмаштырылсын;

б) төмөнкүдөй мазмундагы «**» белгиси бар шилтеме менен толукталсын:

«** ЕАЭБ ТЭИ ТН 2922 41 000 0 коду менен позицияларда классификацияланган лизинге жана анын татаал эфирлерине, ошондой эле бул кошулмалардын туздарына карата ветеринардык чаралар Бажы бирлигинин комиссиясынын 2010-жылдын 18-июнундагы № 317 чечими менен бекитилген ветеринардык контролго (көзөмөлгө) жаткан товарларга коюлуучу бирдиктүү ветеринардык (ветеринардык-санитардык) талаптарга № 1 тиркемеге ылайык колдонулат.».
2. Ушул чечим расмий жарыяланган датадан тартып 30 календарлык күн өткөндөн кийин күчүнө кирет.

